Document ID: 31979R0308

KOMISJONI MÄÄRUS (EMÜ) nr 308/79,
16. veebruar 1979,
millega muudetakse määrust (EMÜ) nr 3136/78, millega sätestatakse oliiviõli impordimaksu pakkumismenetluse teel kindlaksmääramise üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 1562/78,2 eriti selle artikli 16 lõiget 6,
ning arvestades, et:
komisjoni määrusega (EMÜ) nr 3136/783 on sätestatud oliiviõli impordimaksu pakkumismenetluse teel kindlaksmääramise üksikasjalikud eeskirjad;
ühendusega kokkuleppe sõlminud kolmandatest riikidest pärit oliiviõli impordi puhul peavad importijad maksma litsentsis osutatud impordimaksu, mida on kohandatud vastavalt kõnealuse kolmanda riigi suhtes kohaldatavatele ühenduse eeskirjadele; määruses (EMÜ) nr 3136/78 ei viidata Liibanonist pärit oliiviõli impordi suhtes kohaldatavatele sätetele; kõnealust määrust tuleks täiendada;
käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3136/78 artikli 4 lõikele 2 lisatakse järgmine taane:
"- nõukogu 18. juuli 1977. aasta määrus (EMÜ) nr 1620/77 Liibanonist pärit oliiviõli kohta, 9
9 EÜT L 181, 21.7. 1977, lk 4."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 1. jaanuarist 1979.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. veebruar 1979

Labels: 3
18
17
15